ভারতীয় উপমহাদেশে টেস্ট সফরে যান। করাচীতে পাকিস্তানের বিপক্ষে একমাত্র টেস্টে পরাজয়ের পর তাকে দলে ফিরিয়ে আনা হয়। রন আর্চার, ইয়ান ক্রেগ ও কিথ মিলারের ন্যায় আক্রমণধর্মী ব্যাটসম্যান ও অল-রাউন্ডারদের আঘাতপ্রাপ্তি ও অসুস্থতা বিদ্যমান থাকায় তার এ মনোনয়ন লাভ ছিল।

প্রথমবারের মতো এ টেস্ট সিরিজের সবগুলোতে অংশ নেন তিনি। মাদ্রাজে অনুষ্ঠিত সিরিজের উদ্বোধনী টেস্টে ৩৫ রান তোলেন। ঐ টেস্টে অস্ট্রেলিয়া ইনিংস ব্যবধানে জয় পায়। বোম্বেতে অনুষ্ঠিত দ্বিতীয় টেস্টে ৮৩ রানের প্রথম অর্ধ-শতকের সন্ধান পান তিনি। এরপর কলকাতায় অনুষ্ঠিত তৃতীয় টেস্টে ৫৮ রান তুলেন। সমগ্র সিরিজে ৪৯.৫০ গড়ে ১৯৮ রান তুলেন ও তার দল ২-০ ব্যবধানে সিরিজ জয় করে। ভারতে সফরকালীন জানতে পারেন যে, তার পিতা হৃদযন্ত্রের সমস্যায় আক্রান্ত। কিন্তু, জ্যাকের কঠোর নির্দেশনায় দেশে ফিরে যেতে পারেননি।

১৯৫৬-৫৭ মৌসুমে প্রথমবারের মতো প্রথম-শ্রেণীর ক্রিকেটে ধারাবাহিকভাবে রানের ফুলঝুড়ি ছোটাতে থাকেন। ওয়েস্টার্ন অস্ট্রেলিয়া ও ভিক্টোরিয়ার বিপক্ষে ধারাবাহিক সেঞ্চুরি করেন। তবে, মৌসুমের মাঝামাঝি পর্যায়ে বড় সংগ্রহের দিকে যেতে পারেননি। সাতবার ধারাবাহিকভাবে ২০ থেকে ৮০ রানের মধ্যে ইনিংস খেলেন। গ্রীষ্মের শেষ খেলায় প্রথম দ্বি-শতক রান তুলেন। ভিক্টোরিয়ার বিপক্ষে ২১০ রানের ইনিংসটির প্রথম বলেই আউট হওয়া থেকে বেঁচে যান। ব্যক্তিগত সমস্যা থাকা স্বত্ত্বেও ৭১.৮০ গড়ে ৭১৮ রান তুলেন তিনি। ঐ মৌসুমে জ্যাক বার্জ হৃদযন্ত্রের সংক্রমণের ফলে জাতীয় পর্যায়ের প্রস্তুতিমূলক খেলার ইনিংসের মাঝামাঝি পর্যায়ে অবসর নিতে বাধ্য হন পিটার বার্জ। দ্বিতীয় বিশ্বযুদ্ধের পূর্বেকার খেলোয়াড় স্ট্যান ম্যাককাবে ও বিল ও’রিলি একাদশের খেলা ছিল এটি।

শেফিল্ড শিল্ড অভিষেক
ভারত উপমহাদেশ গমন
দক্ষিণ আফ্রিকা গমন
ইংল্যান্ডের আগমন